cyanic-selkie/wikianc huggingface dataset:
Апостол Матиј
Дејност
Според Никифор Ксантопул, Матиј прво го проповедал словото во Јудеја, а потоа во Етиопија (кај областа Колхида, денешна Грузија) и бил распнат. Коптските „Дела на Андреја и Матиј“ говорат дека живеел во „градот на човекојадците“ во Етиопија. Урнатините на римската тврдина во Гонио (Апсар) во денешната грузиска област Аџарија имаат спомен-плоча која тврди дека таму е неговото почивалиште.
Зборникот на Доротеј Тирски го раскажува следново предание: „''Матиј го проповедаше словото на варварите и месојадците во внатрешноста на Етиопија, каде се наоѓа пристаништето Ис, на устието на реката Фасис. Умре во Севастопол и таму го закопаа, кај Храмот на Сонцето.''“
Според друго предание, Матиј бил каменуван во Ерусалим од месното население, а потоа обезглавен. Споерд Иполит Римски, Матиј умрел на стари години во Ерусалим.
Writings
Опстанатите фрагменти од изгубеното Евангелие според Матиј велат дека се негово дело, но раните црковни отци го сметале ова евангелие за кривоверно дело од II век.
Почитување
Православието по традиционален источен обред го слави Матиј на 9 август (22 август по нов стил). Православните од западен обред продолжуваат да го слават на 24 и 25 февруари во престапни години.
Неговата слава е воведена во римскиот календар во XI век и се одбележувал на шестиот ден од мартовските календи (обично 24 февруари, но на 25 февруари во престапни години). Во преработката на Општиот римски календар во 1969 г. денот е поместен на 14 мај за да не биде за време на Великите пости, туку заедно со велигденските празници близу до Вознесение, по што Делата ни евели дека Матиј бил избран за еден од Дванаесетте апостоли.
Заедничкиот молитвеник на Црквата на Англија, како и другите постари заеднички молитвени книги во англиканството, го чествува Матиј на 24 февруари. Според поновата литургија „Заедничка богослужба“, Матиј се чествува во Црквата на Англија со слава на 14 мај, иако по желба може да се прослави на 24 февруари. Во Епископалната црква и некои цркви во лутеранството како Мисурскиот синод и Канадската лутеранска црква, денот на одбележување останува на 24 февруари. Евангелска лутеранска црква во Америка и нејзината сестринска црква во Канада го одбележуваат Матиј на 14 мај.
Се тврди дека моштите на апостол Матиј биле донесени во Италија преку царицата Елена, мајка на Константин Велики. Според овие тврдења, дел од моштите се закопани во манастирот „Св. Јустина“ во Падова, а остатокот се во опатијата „Св. Матиј“ во Трир, Германија. Според грчки извори, моштите се закопани во тврдината Гонио-Апсар во Грузија.
Петокнижје
Петокнижје (חֲמִשָּׁה חֻמְשֵׁי תּוֹרָה— хамиша хумшеј Тора или — хумаш), познато и како Мојсеев закон, ги претставува првите пет книги од канонската хебрејска и христијанска Библија: Битие, Исход, Левит, Броеви и Второзаконие. Петокнижјето го претставува првиот дел од хебрејскиот Танах - Тора. Името Петокнижје е буквален превод од грчкиот πεντάτευχος од πεντε — „пет“ и τευχος — „книги“.
Структура на Петокнижјето
Невозможно е да се одреди кога Тора била поделена на пет книги. Постои мислење дека оваа поделба е направена долго пред уништувањето на Вториот храм (што значи пред новата ера), но првото спомнување на поделбата на Тора на пет книги се појавува во Талмудот (3 век). Во секој случај, покрај чисто технички причини, поделбата настанала и поради структурата на тестот.
Псалми
Псалми (Евр. תְהִלִּים Техилим - „пофалби“) — една од книгите на хебрејскиот Танах, т.е. христијанскиот Стар завет. Во исламската традиција, оваа книга се почитува под името зебур. Псалмите се молитви во стихови, а ги има вкупно 151, и тоа на различни теми, како: пофални песни за Бога, за чудата негови, за законот божји, за непослушноста на Израилот, најавата на Синот Божји итн.; молитви за покајание, за заштита, за помош и за спасение; судбината на праведниците и грешниците; Давидовите молитви, божјиот завет со царот Давид и борбата на Давид и Голијат.
Во некои од псалмите Давид се кае за своите гревови, во други го прославува Бога, во други го пророкува доаѓањето на Спасителот на светот. Така во еден од нив, опишувајќи ја Неговата убавина, како да гледа, вели: „Ти си најубав меѓу синовите човечки, благодатта тече од Твојата уста“. Псалмите низ вековите биле, па дури и денес се најомилените молитви на христијаните и Книгата која го потресува и го буди најскаменото човечко срце од духовната зачмаеност.
Прокупец
Прокупец — балканска сорта грозје (Vitis vinifera) која се користи за правење розови и црвени вина, потоа за купажа како и за производство на вино и вињак.
Потекло на поимот
Името го добило според градот Прокупље, каде што се одгледувало од дамни времиња.
Виногорје
Прокупецот се одгледува Србија, Македонија и Бугарија. Спорадично се одгледува и во Русија.
Според Правилникот за изменување на Правилникот за класификација на препорачани и одобрени сорти на грозје за производство на вино за секоја лозарска област за производстство на вино во Македонија, прокупецот е препорачана сорта во виногорјата:
Особености на виното
Виното содржи 11-13% алкохол и 5-6 вкупни киселини. Многу питко, освежувачко, црвена или рубин црвена боја, мирисните ароми се комбинација на вишна и цреша. Кога се остава подолго време во комината, виното станува горчливо поради ослободување на танини. Со одлежување, виното добива на квалитет.
Консумирање
Се препорачува консумација на температура од 16-18°С со лесни предјадења, тестенини и варива.
Рок (појаснување)
Рок може да се однесува на:
Претседател на Бугарија
Претседателот на Бугарија (Президент на Република България) е шеф на државата на Република Бугарија. Нему му помага потпретседател. Претседателот го избираат директно бугарските граѓани со мандат од 5 години, со можност за еден повторлив.
Како институција, претседателот на Бугарија има голем број функции и овластувања, кои се регулирани во Четвртото поглавје од Уставот на Република Бугарија од 1991 година. Жељу Желев беше избран за прв претседател на републиката.
Во Третата бугарска држава, функциите на шефот на државата ги извршувале монархот (кнезот и царот), регенцијата, а подоцна и колективните тела како што се претседателот на Привременото претседателство на Народна Република, претседавачот со Президиумот на Народното собрание, претседателот на Државниот совет на Народна Република Бугарија. Претходник на денешната институција на претседателот беше претседавач (претседател) на Републиката (1990–1992).
Седиштето на претседателот и потпретседателот е зградата на Претседателството на Република Бугарија во Софија.
Премиер на Бугарија
Премиерот на Република Бугарија (Министър-председател на Република България, неформално: премиер-министер или само премиер) е највисоката функција во извршната власт на Бугарија од 1878 година.
Премиер на редовна влада
Според актуелниот бугарски Устав, премиерот на Бугарија добива мандат за формирање влада од претседателот и е избран на функцијата од Народното собрание.
Премиерот:
Редовниот мандат на претседавачот со Советот на министри е до крајот на мандатот на релевантното Народно собрание кое го избрало. Оставката на премиерот значи оставка на целата влада. Не постои ограничување на бројот на мандати што едно лице може да биде премиер.
Премиер на техничка влада
Кога претседателот го распушта парламентот и распишува парламентарни избори, тој назначува техничка влада. Мандатот на техничката влада е до изборот на следната редовна влада од следниот парламент.
Барик
Барик (француски: barrique) — име за вината што зрееле во дабови бочви. Вината го преземаат танинот од дабот (бочвите мора да бидат нови) и развиваат специфична арома. Аромите кои се создаваат со барификација на виното се: ванила, чад,...
Барикниот вкус на вината, кој, како што веќе споменавме, потекнува од дрвената бочва специјално изработена за оваа намена (при што се истакнува важноста на нејзината големина, дебелина и нагореност на штичките, а особено квалитетот на дабовото дрво од кое се произведува таков сад). Се истакнува и тоа дали и во нив се врши вриењето на виното или се тура во бочвите откога ќе заврши вриењето само за зреење. Покрај времетраењето на зреењето и бројни други чинители, производителите се одлучуваат за, според нивното верување, најповолна постапка, со крајна цел да ја добијат наклонетоста на потрошувачите со квалитетот на виното во шишето и чашата, па и со истакнување на начинот на добивање.
Според Правилникот за формата, содржината и начинот на употреба на податоците на етикетата на производите од грозје и вино, етикетата може да содржи дополнителна ознака „барик“ доколку виното е зреано во дабови буриња од 225 литри.
Портрет на Жан Самари
Портрет на Жан Самари ― слика со масло на платно од Пјер Огист Реноар, која ја прикажува глумицата Жан Самари, од 1878 година. Чувана е во Музејот Ермитаж, во Санкт Петербург. Била изложен во Парискиот салон во 1879 година и имала намера да го подобри критичкиот неуспех на неговиот претходен портрет на неа, но оставила мал впечаток на критичарите. Била запленета од руските советски власти по Октомвриската револуција како дел од запленувањето на уметничката збирка на Иван Морозов.
Мечтаење (Реноар)
Мечтаење (француски: La Reverie) или Портрет на Жан Самари ― слика со масло на платно од Пјер Огист Реноар, од 1877 година. Чувана е во Пушкинскиот музеј, во Москва. Ја прикажува Жан Самари, млада глумица во театарот „Француска комедија“ (Comédie-Française) во Париз, која го имала своето деби како Дорин во „Тартиф“ во 1875 година и живеела на улицата „Фрошо“, недалеку од домот на Реноар. Ја насликал неколку пати, вклучително и Портрет на Жан Самари (1878, Музеј Ермитаж).
Борис Стрезовски
Борис Стрезовски - Учителот (Дебар, 1917 – Битола, 31 октомври 1942) бил македонски комунист, учесник во НОБ.
Животопис
Борис Стрезовски завршил учителска школа и студирал на Филозофскиот факултет во Белград. Како студент бил активен во прогресивното студентско друштво. Поради немање на материјални средства ги напушта студиите и се вработува како учител. Учителствувал во селата Будимирци (Мариовско), Стрежево и Ѓавато (Битолско).
Есента 1940 година бил примен за член на КПЈ во партиска организација во Ѓавато, бидејќи во селото Стрежево таква cè уште не постоела. Благодарение на неговата активност во с. Стрежево била формирана воспитна група од која подоцна ќе биде формирана партиска ќелија.
Во учебната 1941/42 год. Стрезовски бил преместен за учител во с. Ѓавато. Во Ѓавато по негова иницијатива биле формирани младински хор и читалиштето „Годе Делчев” преку кои била вршена политичка агитација меѓу населението, особено меѓу младината на селото. Иако со слабо здравје, Стрезовски ги исполнувал сите партиски задачи. Меѓу другото, тој ја направил и скицата на сите објекти, приоди и сл. на полициската станица во селото Кажани на која бил извршен нападот од страна на партизанскиот одред „Даме Груев”.
Во провалата која настапила по нападот бил затворен, во затворот измачуван и на судскиот процес фашистичкиот суд го осудил на смрт со бесење. Погубувањето било извршено на 31 октомври 1942 во битолскиот затвор.
Николај Денков
Николај Денков Денков (Николай Денков Денков) е универзитетски професор на Софискиот универзитет, доктор по хемиски науки.
Од 27 јануари 2017 година до 4 мај 2017 година бил министер за образование и наука во преодната влада на Огњан Герџиков. Тој ја извршуваше оваа функција во првата и втората техничка влада на Стефан Јанев од 12 мај до 13 декември 2021 година. Во периодот од 13 декември 2021 до 2 август 2022 година бил министер за образование и наука во редовната влада на Кирил Петков. На 6 јуни 2023 година Николај Денков беше избран од Народното собрание за премиер на Република Бугарија. Бил е народен претставник во XLVIII-то Народно Собрание и во XLIX-то Народно Собрание од „Продолжуваме со промената“.
Биографија
Роден е на 3 септември 1962 година во Стара Загора. Во 1980 година дипломирал на Националната гимназија за природно-математички науки во Софија. Во 1987 година магистрирал на Хемиско-фармацевтскиот факултет на Софискиот универзитет „Св. Климент Охридски“. Во 1993 година ја одбранил докторската теза на тема „Меѓучестички интеракции и агрегација во колоидни системи“, од 1997 година е вонреден професор, а од 2008 година е професор по физичка хемија на Универзитетот. Од 2008 до 2015 година бил раководител на Катедрата за инженерска хемија и директор на магистерската програма „Дисперзни системи по хемиски технологии“ на Хемискиот и Фармацевтскиот факултет на Софискиот универзитет. Од 2007 година докторира по хемиски науки со теза на тема „Течни филмови во присуство на колоидни честички - стабилност и формирање на подредени структури“. Специјализирал во Јапонија и на Универзитетот во Упсала, Шведска. Работи како водечки научник во истражувачките институти на Unilever (САД) и Rhone-Poulenc (Франција). Академик Денков е оженет и има еден син.
Научна дејност
Автор е на повеќе од 130 научни публикации и раководител на повеќе од 40 меѓународни научни и научно-апликативни проекти со надворешно финансирање. Учествува во управните комитети на три европски научни мрежи. Зборува англиски и руски јазик. Во октомври 2021 година бил избран за академик на БАН.
Троп
Tроп — употреба на фигуративен јазик, преку збор, фраза или слика, за уметнички ефект како што е употребата на говорна фигура. Кит и Лундбург го опишуваат тропот како „замена на збор или фраза со помалку буквален збор или фраза“. Зборот троп, исто така, претрпе семантичка промена и сега, исто така, ги опишува најчесто повторливите или прекумерно употребуваните книжевни и реторички средства, мотиви или клишеа во креативните дела. Книжевните тропи ги опфаќаат речиси сите категории на пишување, како што се поезија, филм, драми и видео игри.
Потекло
Поимот троп потекнува од грчкиот (tropos), „вртење, правец, начин“, изведен од глаголот τρέπειν (trepein), „да се сврти, да се насочи, да се менува“. Тропите и нивната класификација биле важно поле во класичната реторика. Проучувањето на тропите е повторно прифатено во модерната критика, особено во деконструкцијата. Трополошката критика (да не се меша со трополошкото читање, еден вид библиска егзегеза) е историско проучување на тропите, чија цел е да ги „дефинира доминантните тропи на една епоха“ и „да ги пронајде тие тропи во книжевни и некнижевни текстови“, интердисциплинарна истрага за која Мишел Фуко бил „важен пример“.
Видови и примери
Реторичарите анализирале различни случаи што се користат во поезијата и книжевноста и дале список на називи за овие поетски средства. Такви се:
Кенет Бурк ги нарекол метафората, метонимијата, синекдохата и иронијата „четири мајсторски тропи“ поради нивната зачестеност во секојдневниот дискурс.
Светско првенство во ракомет за жени 2019
Светско првенство во ракомет за жени 2019 — 24. издание на Светското првенство во ракомет за жени. Првенството се одржало во Јапонија од 30 ноември до 15 декември 2019 година.
Градови-домаќини
Организација на Светското првенство му била доверена на регионот Кумамото. Покрај тоа, јапонскиот организационен комитет одлучил да му додели едно место на одржување на Токио со цел подобро да се подготват за Летните олимписки игри 2020. Инаку Кумамото имал и претходно искуство со организација на ракометни турнири, откако бил домаќин на машкиот светски турнир во 1997 година.
Ждрепка
Ждрепката била одржана на 21 јуни 2019 во Токио, Јапонија.
Носители
Носителите биле објавени на 19 јуни 2019. Како организатор, Јапонија имала право да ја одбере својата група.
Групна фаза
Групата А на првенството започнала со мало изненадување за кое заслужна била репрезентацијата на која ја победила фаворизираната  со 32-26. Во останатите два натпревари од првото коло фаворитите биле сигурни, ја победила  32-25, односно  која ја победила  со 31 гол разлика (47-16), што била втора најубедлива победа на првенството. Второто коло не донело изнедувања, Србија ја победила Куба со убедливи 46-27, а Холандија ја забележала првата победа на турнирот совладувајќи ја Ангола со 35-28. Најинтересно било во третиот натпревар во кој Норвешка со пресврт и одлична игра во второто полувреме ја победила Словенија. Во третото коло Холандија ја победила Куба, додека Ангола ја изненадила Словенија славејќи убедлива победа од 33-24. Во дербито на колото Норвешка во тесен и неизвесен натпревар ја добила Србија со 28-25. Во четвртото коло Норвешка и Словенија забележале победи над Ангола и Куба, додека Холандија ја декласирала Србија со 36-23. Во последното коло Србија забележала важна победа над Словенија со која изборила пласман понатаму, Ангола ја победила Куба, додека Холандија и го нанела првиот пораз на Норвешка со 30-28. На крајот, од оваа група натаму минале Холандија со 4 пренесени бода, Норвешка со 2 и Србија без ниту еден пренесен бод.
Во групата Б забележан е лош почеток на турнирот за бранителот на трофејот, која сосема неочекувано загубила од 27-29. славела над шампионот од 2013 со 30-24,  додека Данска без проблеми ја соваладала Австралија со 25 гола разлика (37-12). Во второто коло се забележани дури два нерешени резултати: Бразил - Франција 19-19 и Јужна Кореја - Данска 26-26. Единствената репрезентација која забележала победа во ова коло била Германија, која ја совладала Австралија со убедливи 34-8. Третото коло донело нов успех за Јужна Кореја која го совладала Бразил, додека французинките ја забележале својата прва победа на турнирот совладувајќи ја Австралија со огромни 46-7; оваа победа од 39 гола разлика била и најубедливата на турнирот. Во дербито на колото, Германија ја победила Данска во тесен натпревар со еден гол разлика 26-25. Четвртото коло донело победи на Јужна Кореја, Данска и Франција над Австралија, Бразил и Германија. Во последното коло, Бразил ја победил Австралија за петто место во групата, Германија и Јужна Кореја одиграле нерешено 27-27 резултат што и двете екипи ги одвел понатаму, а Данска ја победила Франција со 20-18 и го исфрлила бранителот на титулата од натпреварувањето. На крајот Германија пренела 3 бода во главната фаза, Јужна Кореја 2, а Данска 1.
Почетокот во групата Ц го одбелeжaла убедливата победа на над  со 31-16. Во другите два натпревари од првото коло, и  ја оправдале фаворитската улога против  и. Во второто коло, Црна Гора и Шпанија дошле до втората победа во групата победувајќи ги Казахстан и Унгарија, додека Романија забележала многу важна победа против Сенегал за да ги задржи шансите за пласман во главната фаза. Во најинтересниот натпревар од третото коло Црна Гора ја победила Унагрија со 25-24, а до третата победа во групата стигнала и Шпанија која го победила Сенегал 29-20. Во последниот натпревар од колото Романија го победила Казахстан. Во четвртото коло, Црна Гора дошла до уште една минимална победа совладувајќи ја Романија со 27-26, а Шпанија и Унгарија биле сигурни против аутсајдерите Казахстан и Сенегал. Во последното коло Сенегал го победил Казахстан во двобојот на двете репрезентации кој доживеале порази во сите претходни натпревари на турнирот и така го освоиле петтото место во групата. Во натпреварот за првото место, Шпанија ја победила Црна Гора со 27-26, за прво место и максимален број пренесени бодови во следната фаза. Во еден од најинтересните натпревари на првенството се сретнале соседите Романија и Унгарија, во натпревар кој директно одлучувал која репрезентација од оваа група ќе мине понатаму како трета во групата. Во првото полувреме Унгарија имала 7 гола предност, меѓутоа тоа не им било доволно па при крајот Романија успела да го изедначи резултатот, а во последните секунди со гол од пенал на Кристина Њагу дошла до победа (28-27) со која се пласирале во главната фаза. На крајот натаму минале Шпанија со 4 пренесени бода во главната фаза, Црна Гора со 2 и Романија без бодови.
Во првото коло од групата Д немало изненадувања: домаќинот на турнирот ја победила,  ја победи , а  била подобра од. Во второто коло истите три репрезентации ја забележале и втората победа на турнирот Русија ја победила Аргентина, Јапонија била подобра од ДР Конго, додека Шведска ја совладала Кина. Во трето коло Аргентина ја остварила првата победа совладувајќи ја Кина, Русија била убедлива против ДР Конго славејќи убедлива победа од 34-13, додека Шведска ја добила Јапонија со 34-26. Четвртото коло донело нови победи за Русија и Шведска против Јапонија и Аргентина, а својата прва победа на првенството ја забележале и ракометарките на ДР Конго кои во неизвесен натпревар со еден гол разлика ја победиле Кина. Во последното коло, Русија ја победила Шведска 30-22 за прво место во групата, додека Јапонија со победата над Кина од 35-18 ја обзебдила третата позиција и пласман во главната фаза. Во последниот натпревар Аргентина го победила ДР Конго и ја освоила четвртата позиција во групата додека ДР Конго завршиле на петтото место. Од оваа група натаму минале Русија со 4 пренесени бода, Шведска со 2 и Јапонија без бодови.
Главна фаза
Првото коло од групата 1 од главната фаза донело неколку интересни натпревари. Во првиот ја победила дотогаш одличната  со 36-33 за први бодови во новата група, додека во неизвесен натпревар  ја победила  со 25-23 и го презела првото место во групата. Во последниот натпревар од првото коло, скандинавското дерби и двобојот на два поранешни светски шампиони и  победа славела репрезентацијата на Норвешка со 22-19. Во второто коло, Србија ја изненадила Германија со 29-28, додека за уште едно изненадување се погрижила Данска совладувајќи ја Холандија со 27-24. Изненадување не дозволила Норвешка која била сигурна против Јужна Кореја за да избие на првото место во групата со бод повеќе од Германија, но со сè уште не обезбеден пласман во полуфиналето. Во последното коло Холандија ја победила Јужна Кореја и дошла на чекор од пласман во полуфиналето што би станало реалност доколку Норвешка и Германија не одиграат нерешено, додека Данска со нерешените 26-26 ја исклучила од трката за полуфинале Србија. Во последниот натпревар кој одлучувал се во групата околу тоа кој две репрезентации ќе минат натаму, Норвешка ја победила Германија со 32-29 и се пласирале во полуфиналето водејќи ја со себе и Холандија како втротопласирана од оваа група. Со поразот Германија, била најголемиот губитник затоа што освен што не минала меѓу четирите најдобри паднала на четвртото место во групата и со самото тоа натпревар за седмото место кое последно води во квалификациите за Олимписките игри, додека Србија завршила како трета во групата и обезбедила место на квалификацискиот турнир и натпреавар за петто место на првенството.
Во групата 2 со победи тргнале и  кои ги совладале  и домаќинот. Последниот натпревар од првото коло меѓу и  донел големи возбудувања. Иако Шпанија во еден момент од второто полувреме имала 9 гола предност, Шведска успеала да се врати и да се избори за нерешен резултат 28-28. Во второто коло Русија го заверила својот пласман во полуфиналето совладувајќи ја Црна Гора, додека Шпанија дошла на чекор од тоа да го стори после победата над Јапонија. Во последниот натпревар од колото Шведска ја победила Романија и избила на третото место на табелата. Во последното коло русинките го потврдиле првото место совладувајќи ја Шпанија, меѓутоа и шпанките продолжиле заедно со нив меѓу четирите најдобри благодарение на победата на Црна Гора над Шведска. Со оваа победа црногорките го освоиле третото место во групата и избориле двобој со Србија за петто место, праќајќи ја Шведска во натпревар за седмото место - последно кое води во квалификациите за ЛОИ 2020. Во натпреварот без големо резултатско значење помеѓу двете веќе елиминирани репрезентации Јапонија ја победила Романија и завршила петта во оваа група додека романките останале последни без ниту еден освоен бод.
Полуфинале
Полуфиналните двојки биле - и -.
Во првото полуфинале виден е неизвесен натпревар меѓу Русија и Холандија. Резултатот бил во најголем дел од натпреварот нерешен или водство на една од двете репрезентации со гол предност, а одлуката паднала во последната минута кога холанѓанките преку Лаура ван дер Хејден стигнале до водство, а во самата завршница русинките го промашиле последниот удар и така Холандија победила (33-32) и изборила втрото финале во својата историја нанесувајќи и го првиот пораз на Русија на турнирот.
Во второто полуфинале Шпанија ја изненадила Норвешка совладувајќи ја со 28-22. Првото полувреме било изедначено иако во еден момент Шпанија имала 4 гола предност Норвешка се вратила и на полувреме се отишло со нерешен резултат 13-13. Во второто полувреме Норвешка почнала многу да греши и тоа го искористила Шпанија со една серија од 6-1 пред крајот да го реши победникот. Прво историско финале за Шпанија.
Натпревар за трето место
Во натпреварот за третото место се сретнале репрезентациите на и. Норвежанките подобро го отвориле натпреварот и имале водство минимално водство негде до средината на полувремето кога Русија стигнала до израмнување, а потоа во втората половина од првото полувреме го презеле водство и постојано го зголемувале. На полувремето резултатот гласел 18-15 за Русија. Во второто полувреме Русија рутински ја одржувала предноста која успеала и да ја зголеми и на крајот да победи со пет гола разлика, 33-28. Така Русија стигнала до својот прв бронзен медал на Светските првенства во ракомет за жени и до вкупно петтиот нивен медал од мундијалите по претходните четири златни медали. Норвешка останала без медал на Светското првенство што за последен пат и се случило на првенството во 2013 кога завршиле петти.
Финале
Во финалето играле репрезентациите на и  кои биле во потрага по нивниот прв златен медал во историјата на мундијалите. Последен пат кога две репрезентации без освоен златен медал се сретнале во финалето било на Светското првенство 2013 во Србија, на кое во финалето репрезентацијата на го победила домаќинот. Инаку, Холандија имала едно финале до ова, пораз од во 2015, додека за Шпанија ова било прво финале на Светските првенства во ракомет за жени. Претходно најдобар резултат за Шпанија било третото место од првенството во 2011.
Репрезентацијата на Шпанија подобро го отворила натпреварот и водела со 8-4 до првиот тајмаут кој го побарал селекторот на Холандија. После тајмаутот Холандија се вратила во игра со серија 5-1 и успеала да изедначи на 9-9 во 16-тата минута. Следувал период без гол со многу грешки и пропуштени шанси на двете страни по што во завршницата од првото полувреме подобро се снашле холанѓанките и тие заминале на полувреме со три гола предност 16-13. Во второто полувреме Холандија ја одржувала предноста, пред сè благодарение на расположената Еставана Полман, но во последните 10 минути Шпанија успеала да се приближи на еден гол заостаток. Израмнувањето дошло во 59-тата минута кога Марта Лопес го изедначила резултатот на 29-29. Во следниот напад холанѓанките ја загубиле топката под пасивен напад и Шпанија имала напад од околу 35 секунди за победа. Сепак, ударот на Александрина Кабрал најдобрата ракометарка на Шпанија на првенството на десет секунди до крајот го одбранила Тес Вестер по што следувала вистинска драма. Веднаш по одбраната Вестер се обидела да ја фрли топката напред кон својте соигрчки во контра, меѓутоа додавањето било блокирано од Аиноа Ернандес пивотот на Шпанија. Според судиките на овој натпревар сестрите Бонавентура од Франција, Ернандес била во голманскиот простор на Холандија и намерно и недозволено спречила контра по што и доделиле директен црвен картон и пенал за Холандија. Лоис Абинг била сигурна од седум метри и ја донела на Холандија светската титула шампион. Холандија ја победила Шпанија 30-29 и стигнала до својот прв златен медал во историјата како и директен пласман на Олимписките игри 2020, додека Шпанија со освојувањето на сребрениот медал го забележила својот најдобар резултат на мундијалите.
Тренер: Карлос Вивер
Ол-стар тим
Ол-стар тимот и МВП играчот на турнирот биле објавени на 15 декември 2019.
Најдобри стрелци
Извор: IHF
Најдобри голмани
Извор: IHF
Најдобри асистенти
Извор: IHF
Војвода од Сасекс
Војвода од Сасекс ― благородничка титула, една од неколкуте кралски војводства во Благородништвото на Обединетото Кралство. Тоа е наследна титула на посебен ранг на благородништво во британското кралско семејство. Создавана е двапати и го зема своето име од историскиот округ Сасекс во Англија.
Прво создадена во 1801 година, титулата стапила вон функција во 1843 година, но била оживеана кога кралицата Елизабета II му ја доделила на нејзиниот внук принцот Хари на 19 мај 2018 година непосредно пред неговиот брак со Меган Маркл, која потоа станалa војвотката од Сасекс.
Историја
Титулата поврзана со Сасекс првпат се појавила со Кралството Сасекс, англосаксонско кралство кое било припоено од Кралството Весекс околу 827 година, кое подоцна станало дел од Кралството Англија. Во повелбите, монарсите во Сасекс понекогаш биле нарекувани елдормени или duces на латински, што значи „војводи“.
Прво создавање, 1801 година
Титулата војвода од Сасекс првпат била доделена на 24 ноември 1801 година на принцот Август Фредерик, шестиот син на кралот Џорџ III. Него во исто време го направилен Барон Арклоу и Ерл од Инвернес, исто така во Благородништвото на Обединетото Кралство. Титулата изумрела по смртта на принцот Август Фредерик во 1843 година.
Иако принцот Август Фредерик мал син и ќерка од Лејди Августа Мареј, нивниот брак (наводно сторен во црквата „Св. Ѓорѓи“ во Вестминстер во 1793 година) бил поништен поради деца вонбрачни според англискиот закон и неспособни да наследат титули од нивниот татко. И двете деца од поништениот брак умреле без деца, што го прави спорно прашањето за нивното наследство.
Второ создавање, 2018 година
Во 2018 година, војводството Сасекс било пресоздадено и доделено на принцот Хари, внук на кралицата Елизабета II и пра-пра-пра-пра-внук на претходниот војвода, по повод неговата венчавка со Меган Маркл, која со тоа станала првата војвотка од Сасекс. На 19 мај 2018 година, било објавено дека принцот Хари ќе стане војвода од Сасекс во Англија, со помошни титули на Ерл од Дамбартон во Шкотска и Барон Килкил во Северна Ирска. Во 2019 година бил роден наследник на војводството и другите титули, принцот Арчи од Сасекс.
Создавање од 1801 година
Хановеровци 1801–1843 исто така: Ерл од Инвернес и Барон Арклоу (1801) Бакингемски дом, Лондон син на Џорџ III и Шарлот Мекленбург-Штрелицка Августа Мареј 2 деца
2 мај 1831 Сесилија Андервуд Без деца Кензингтонска палата, Лондон 70 години
Првиот брак на принцот Август со Лејди Августа Мареј, кој родил две деца, бил неважечки според Законот за кралски бракови од 1772 година (тој не побарал одобрение од татко му да се ожени); па, според тоа, сите негови титули изумреле по неговата смрт.
Создавање во 2018 година
Виндздорци 2018–до денес исто така: Ерл од Дамбартон и Барон Килкил (2018) Болница „Св. Марија“, Лондон син на Крал Чарлс III и Принцеза Дајен Меган Маркл 2 деца
Радич
Радич (Итал: Radicchio) понекогаш познат како италијанска цикорија, поради неговата вообичаена употреба во италијанската кујна, е повеќегодишна култивирана форма на лист цикорија (Cichorium intybus, Asteraceae). Се одгледува како лиснат зеленчук и обично има шарени, црвени лисја кои формираат глава. Има горчлив и луткав вкус кој омекнува ако е печен на скара.
Историја
Плиниј Постариот напишал во Naturalis Historia дека радичот е корисен како прочистувач на крвта и како помош за несоници. Содржи интибин, седатив, аналгетик, како и еден вид флавоноид, наречен антоцијанин.
Современото одгледување на растението започнало во петнаесеттиот век во регионите Венето, Фурланија-Јулиска Краина и Трентино во Италија, но денешниот црвен радич бил одгледан во 1860 година од белгискиот агроном Франческо Ван ден Боре, кој користел техника наречена белење, префорсирање или бланширање, за да се создадат темноцрвени лисја со бели вени до посакуваната нијанса. Растенијата се земаат од почвата и се ставаат во вода во затемнети шупи, каде недостатокот на светлина и последователната инхибиција на производството на хлорофил предизвикуваат растенијата да ја губат зелената пигментација.
Видови
Сортите на радичот се именувани по италијанските региони од каде што потекнуваат: најраспространетата сорта во Соединетите Држави е радич од Кјоџа, најпопуларната и најкористена сорта. Тоа е тркалезна глава на растението, што значи дека на потрошувачот му нуди најнепрекината површина на длабоката црвена боја. Создаден е преку генетска селекција од локални фармери во раните 1900-ти поради оваа причина.
Други видови вклучуваат „Тардиво“, Тревизо тардиво се смета за крал на радичите во Италија. Тоа вклучува неколку недели макотрпна физичка работа со користење на традиционален метод на принудно растење и бланширање за да се добијат белите линии со црвени врвови. По жетвата, главите се оставаат во резервоари со протечна вода за обновување две недели. Потоа се сечат, мијат и пакуваат. Постојат строги прописи за должината и изгледот на коренот оставен на главата. Радичот е крцкав и горчлив и обично се јаде варен.
Кулинарска употреба
Во италијанската кујна, обично се јаде на скара со маслиново масло или се меша во јадења како рижото. Може да се служи и со тестенини или да се користи во штрудла, како фил, и друго.
Како и при сите цикории, нејзините корени, по печењето и мелењето, може да се користат како замена за кафе или додаток за кафе.
Токсичност
Студиите покажуваат дека доколку домашните животни го јадат радичот, може да дојде до намалување на оптоварувањето со црви, што ја поттикнало неговата широка употреба како додаток на сточна храна.
Одгледување
Како и повеќето цикории, лесно да се одгледува, но најдобро функционира во пролетни (USDA зона 8 и погоре) и есенски бавчи. Бара почесто, но не и длабоко наводнување, иако количината на вода варира во зависност од типот на почвата. Реткото наводнување ќе доведе до лист со погорчлив вкус. Сепак, за есенските култури, вкусот се менува претежно со почетокот на студеното време (поладно, помеко), што исто така го започнува процесот на формирање главици и црвенило кај традиционалните сорти. Постојат понови сорти чиј вкус сè уште не е толку добар како традиционалната сорта која созревала низ неколку мразови или замрзнувања (на пр. Алует). созрева за приближно три месеци. Сепак, може да се направи да издржи низ британска или западноевропска зима, а главата ќе се регенерира ако внимателно се отсече над нивото на земјата, сè додека растението е заштитено од силен мраз.
Касиј Дион
Касиј Дион (Δίων Κάσσιος, Дион Касиј; Lucius Cassius Dio) — римски историчар и сенатор со грчко потекло по мајка. Ја обработил историјата на Рим во 80 тома, почнувајќи од доаѓањето на Енеј во Италија. Делото поматаму ги документира основањето на Рим (753 г. п.н.е.), настанокот на Републиката (509 г. п.н.е.) и создавањето на Царството (27 г. п.н.е.) сè до 229 г., за време на царот Александар Север. Напишано е на старогрчки во текот на 22 години и опфаќа повќе од едно илјадалетие. Многу од книгите опстануваат неизменети или како одломки, што дава подробен увид во римската историја.
Животопис
Луциј Касиј Дион бил син на римскиот сенатор Касиј Апронијан од родот Касии. Се родил и изранал во градот Никеја во Витинија, Мала Азија. Византиската традиција вели дека мајка му на Дион била ќерка или сестра на грчкиот говорник и филозоф Дио Хрисостом, но ова е спорно. Иако бил римски државјанин, Дион пишувал на старогрчки. Секогаш бил приврзан за родниот град, а Италија ја сметал за странска земја.
Поголем дел од работниот век го провел во државна служба. Бил сенатор за време на Комод и управник на Смирна по смртта на Септимиј Север; станал довршителен конзул околу 205 г. Бил на службата проконзул во Африка и Панонија. Александар Север имал највисоко мислење за Дион и повторно го назначил за конзул во 229 г. По второто конзулство во поодминати години се вратил во татковината и таму умрел.
Дион бил дедо или прадедо на Касиј Дион, конзул во 291 г.
„Римска историја“
Дион го објавил делото „Римска историја“ (, Historia Romana) во 80 книги, по 22 години истражување и труд. За вложениот труд авторот вели: „Проведов десет години собирајќи ги сите достигнувања на Римјаните од почетокот, па сè до смртта на Септимиј Север [211 г.], и уште дванаесет години во пишување на делото. Понатамошните настани исто така ќе бидат запишани дотаму кајшто можам“.
Во книгите се обработува период од околу 1.400 години, почнувајќи од митските приказни за доаѓањето на јунакот Енеј во Италија и основањето на Рим од неговиот потомок Ромул (753 г. п.н.е.); како и историски настани од републиканскиот и царскиот период сè до 229 г. Ова е едно од само три римски извори кои ја документираат Британската буна во 60–61 г. предводена од Будика. Сè до I век п.н.е. Дион дава само краток преглед на настаните, а потоа описите стануваат поподробни.
Преглед на книги и одломки
Првите 21 книги се делумно реконструирани според одломки преземени од други дела, како и од епитомот на Јован Зонара (XII век), кој се служел со Дионовата „Римска историја“ како главен извор. Научната обработка на Дионовото дело е ретка, но треба да се подвлече важноста на ранорепубликанскиот и кралскиот период во севкупниот труд на Дион. Книгите 22-35, кои се оскудно застапени во одломки, веќе биле изгубени во времето на Зонара.
Книгите 36-54 се речиси целосно зачувани; го покриваат периодот од 65 до 12 г. п.н.е., или од источниот поход на Помпеј и смртта на понтскиот крал Митридат VI до смртта на Марко Випсаниј Агрипа. Книга 55 има значителна празнина, а книгите 56-60 (кои го обработуваат периодот од 9 до 54 г.) се целосно зачувани и ги опфаќаат настаните од поразот на Вар во Германија до смртта на Клавдиј.
Од 20-те понатамошни книги во низата опстануваат само одломки и оскудно скратено издание на византискиот калуѓер Јован Ксифилин од XI век под покровителство на царот Михаил VII Дука. Скратеното издание на Ксифилин, во обликот каков што го имаме денеска, почнува со Книга 35 и продолжува до крајот на Книга 80. Последната книга го опфаќа периодот од 222 до 229 г. (првата половина од владеењето на Александар Север).
Зборници на одломки од книгите
Одломките од првите 36 книги се собрани на четири начини:
Содржина
Еве преглед на содржината на делото „Римска историја“.
ИМПЛЕМЕНТАЦИЈА НА БЛОКЧЕЈН ВО ВАЛМАРТ КАНАДА
Со брзиот технолошки напредок, сигурни сме дека би сакале да бидете дел од технолошкиот раст бидете информирани за вашите купувања/набавки со само еден клик? Ова е местото каде Walmart Canada заедно со DLT Labs стапува во акција со нивната имплементација на blockchain дозволувајќи му на секој партнер да има потврдено плаќање. Вметнувањето податоци кое одзема многу време, доцната верификација и ниската следливост на синџирот на снабдување привршува и тие се заменети со овој иновативен начин на собирање податоци. Се појавуваат многу прашања во врска со безбедноста на блокчејнот, приватноста и приспособливоста. Сепак, бројките зборуваат сами за себе; Волмарт Канада управува со 8,75 милиони квадратни метри дистрибутивен центар и преместува повеќе од 853 милиони случаи на стока годишно, сите од нив се успешни благодарение на добро имплементираното блокчејн решение. (Goodman, 2019)
Како споменавме погоре, кога блокчејн технологијата е интегрирана во системите на синџирот на снабдување, нејзината цел е да ги елиминира посредниците и да им дозволи на страните да вршат трансакции без да се потпираат на централизираниот систем. Бидејќи блоковите, проверените идентитети и претходно потврдените трансакции овозможуваат недостаток на валидација од трета страна. Со цел да се одржи интегритетот на историјата на трансакциите и да се негува доверба во системот, сите корисници се известуваат кога ќе се направи промена. Бидејќи блокчејнот работи на peer-to-peer мрежа, ја намалува потребата за централизиран систем кој ја вклучува целата база на податоци, ги подобрува и олеснува трансакциите, како и размената на информации помеѓу субјектите на синџирот на снабдување во сите области и значително во малопродажната индустрија. (Cui, & Gaur, 2022)
Овој начин на скратување на времето на размена на информации вклучува врски помеѓу физичките и нивоата за поддршка, како што се купувачот до добавувачот, снабдувачот со клиентот и превозникот до добавувачот или финансиската институција до купувачот. Платформите за е-трговија и центрите за повици исто така може да се елиминираат со имплементирање на апликации базирани на блокчејн. Овој тип на технологија кога се користи во синџирот на снабдување во индустрија како што е малопродажбата добива многу бенефиции, па ја намалува можноста за фалсификат и менување информации или пари, или некои видови хартии во самиот синџир. Блокчејн се користи во многу индустрии од многу компании со цел да се намалат доцнењата поврзани со плаќањата, а со тоа да се подобри ликвидноста на компанијата и испораката на стоки, како и да се зголеми дневната маржа. (Pawlicka, & Bal,2021)
Walmart Canada, еден од водечките лидери во малопродажната индустрија, во просек испорачува околу 500.000 пратки низ Канада до дистрибутивните центри користејќи ја својата флота за камиони или трети лица. Ова е голем предизвик со кој Walmart се соочува поради многу пречки (парични, одземаат многу време или човечки пречки) во самиот процес. Тоа е причината поради која, Walmart Canada се здружи со DLT Labs за да го лансира најголемото целосно производство за која било индустриска апликација користејќи блокчејн технологија. Walmart Canada заедно со DLT Labs, компанија која е силен лидер во технолошките дистрибутивни решенија, создава блокчејн технологија која е огромен успех во малопродажната индустрија. Оваа проекција го вклучува и Bison Transport, еден од превозниците на Walmart Canada. Затоа, Walmart Canada и DLT Labs развија DL Freight, решение овозможено со блокчејн за процесите на фактурирање на товар и плаќање што речиси ги елиминираше споровите. Најпрво создадоа пилот верзија, а потоа ја лансираа вистинската, односно системот што собира информации и помага во процесот на испорака и размена на информации, од тендерската понуда од превозникот до доказот за испорака и одобрувањето на плаќање. Клучното нешто што беше добро е што сите информации беа во реално време и видливи, зајакнувајќи ја довербата меѓу двете засегнати страни, вклучени во трансакцијата. По многу тестови за успехот на создавањето на овој блокчејн систем, фактурите на DL Freight кои беа спорни (од 70 проценти на помалку од 2 проценти) беа лесно означени и брзо решени. Со ова завршуваат и деновите на неколкумесечно чекање за наплата на исплатите. (Vitasek, Bayliss, Owen, Srivastava, 2022)
Оваа технологија, иако е релативно нова, силно зафаќа бран компании бидејќи нуди многу придобивки за малопродажната индустрија. Тука може да се наведе намалување на трошоците, побрзи плаќања и размена меѓу двете страни, зголемена транспарентност и зголемена безбедност. Поради децентрализираната природа на автоматизираните трансакции и интероперабилноста на апликациите, се намалуваат и административните трошоци. Тоа што е децентрализирана инфраструктура на системот ги прави сите трансакции побрзо да се извршуваат. Овој систем, со транспарентноста што ја обезбедува, овозможува јавна достапност и со тоа силна доверба од корисниците (компаниите) во малопродажната индустрија.
Следење на храната:
Walmart објави Blockchain соработка со добро познати компании во синџирот на снабдување, вклучувајќи ги Dole, Kroger, McCormick, Nestlé, Tyson Foods и Unilever, во август 2017 година.
Бизнисот можеше да следи над 25 производи заклучно со септември 2018 година - вклучувајќи манго, јагоди, лиснати, месо и живина, спакувани салати, па дури и храна за бебиња - од дури пет одделни продавачи. Технологијата беше толку ефикасна што можеше да се земе тегла со производ или кутија за салата и да се следат состојките назад до фармите од каде што се набрани.
Малопродажниот гигант откри: „Нова иницијатива за следење на храната на Walmart, овозможена со блокчејн, за да се зголеми транспарентноста во системот за храна и да се создаде заедничка вредност за целата зелена фарма до трпезата“. во истата година.
Како дел од напорите, од сите добавувачи на свеж зеленчук се побара веднаш да ги идентификуваат фармите од каде потекнуваат нивните производи. Давателите треба да користат GS1 стандардни комуникациски протоколи, како EPCIS, за да ги собираат податоците користејќи ја мрежата на IBM Food Trust. Сериски број на производот (GTIN-14), шифра на серија, нарачки за купување и шифри за датум/време (берба, обработка, испорака и примање) беа меѓу податоците за следливост што требаше да се снимаат и да се прикачат на блокчејнот.
Следење на свинско месо во Кина:
Во партнерство со блокчејн рамката Hyperledger Fabric, Walmart China започна пилот проект за следење на свинско месо. Иницијативата имаше за цел да го следи синџирот на снабдување на производи од свинско месо, овозможувајќи им на клиентите да пристапат до детални информации за изворот на производот, обработката, инспекциите на квалитетот и сертификатите. Со скенирање на QR-код на пакувањето на производот, клиентите можат да ги вратат податоците засновани на блокчејн и да ја потврдат автентичноста и безбедноста на свинското месо што го купуваат.
Следење на зеленчукот:
Walmart соработуваше со IBM и други компании за да пилотира блокчејн решение за следење на зеленчукот. Проектот имаше за цел да одговори на грижите за безбедноста на храната поврзани со контаминација и епидемии. Со користење на блокчејн технологијата, Walmart може брзо да го следи целото патување на зеленчукот од бавчата до продавницата, обезбедувајќи транспарентност и олеснувајќи го насоченото отповикување доколку е потребно.
Фармацевтски синџир на снабдување:
Волмарт ја истражува употребата на блокчејн технологијата во својот синџир на фармацевтско снабдување. Компанијата има за цел да ја подобри видливоста и ефикасноста на следењето на лековите на рецепт, спречувањето на фалсификуваните лекови и подобрувањето на безбедноста на пациентите. Со користење на блокчејн, Walmart и неговите партнери можат да создадат безбедна и транспарентна евиденција за движењето на лекот од производителите до пациентите, намалувајќи го ризикот од фалсификувани лекови кои влегуваат во синџирот на снабдување.